Diari Oficial de la Generalitat Valenciana


Sumari del DOGV 9261, del 21-01-2022 (2022/356)

Extracte de la Resolució de 20 de desembre de 2021, de la vicerectora d'Estudis i Política Lingüística, de la Universitat de València, per la qual es convoquen els «Premis Mavi Dolç i Gastaldo» 2022 a l'ús del valencià i la qualitat lingüística en les tesis doctorals inscrites i defensades en la Universitat de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/356


Data del document
:   20-12-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de desembre de 2021, de la vicerectora d'Estudis i Política Lingüística, de la Universitat de València, per la qual es convoquen els «Premis Mavi Dolç i Gastaldo» 2022 a l'ús del valencià i la qualitat lingüística en les tesis doctorals inscrites i defensades en la Universitat de València. [2022/356]  
BDNS (identif.): 606273.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/606273)  
  
Primer. Beneficiaris  
Doctorats entre l'1 d'octubre de 2020 i el 30 de setembre de 2022 que hagen inscrit i defensat la tesi doctoral, redactada íntegrament o parcialment en valencià, en la Universitat de València i que no s'hagen presentat a la convocatòria anterior d'aquests premis.  
  
Segon. Objecte  
Premiar l'ús del valencià i la qualitat lingüística en les tesis doctorals inscrites i defensades en la Universitat de València entre l'1 d'octubre de 2020 i el 30 de setembre de 2022 que no s'hagen presentat a la convocatòria anterior d'aquests premis.  
  
Tercer. Bases reguladores  
Resolució i bases reguladores publicades en l'URL: www.uv.es/llengues/premistesis  
  
Quarta. Quantia  
El pressupost de la convocatòria és de 20.000 euros i es distribuirà entre les sol·licituds que complisquen les bases, de manera proporcional a la qualitat lingüística i al volum de text en valencià de cada tesi. El premi màxim per sol·licitant serà de 3.000 euros.  
  
Cinqué. Termini de presentació de sol·licituds:  
El termini de presentació de sol·licituds comença el 15 de juny de 2021 i finalitza el 15 d'octubre de 2022.  
  
Sisé. Altres dades  
Les sol·licituds s'han de presentar mitjançant el formulari inclòs en l'annex II (disponible en www.uv.es/llengues/premistesis/formulari) amb el full de tercers (www.uv.es/llengues/tercers) amb les dades bancàries de la persona sol·licitant.  
  
València, 20 de desembre de 2021.- La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro.